睇食評知道doraya既吞拿魚出名，一試果然名不虛傳，叫左個吞拿魚扒定食，大約130蚊。吞拿魚扒即係厚切既吞拿魚，魚生面輕輕燒過，所以呈半生熟狀態，一入口，不得了，真係即溶，好好食！每碗飯都有吞拿魚汁，d汁甜甜酸酸咁，幾開胃，如果覺得唔夠，仲可以要求加汁，即係好似去吉野家加牛肉汁咁！一碗有8、9塊吞拿魚，每塊大約1-1.5cm厚，d飯唔會好多，女仔食岩岩好。加埋d前菜同漬物，就勁飽！其實尼個價錢有咁既份量同質素，係銅鑼灣算抵食既！